स्पोर्ट्स जर्नलिस्ट असोसिएशन ऑफ गोवा, गोंय खेळां प्राधिकरण, गोंय बॅडमिंटन असोसिएशन आनी पणजी टेबल टॅनीस क्लब हांचे मजतीन दोन दीस प्रेस आनी मिडिया बॅडमिंटन आनी टेबल टॅनीस सर्तीचें आयोजन इन्डोर स्टेडियमाचेर आयोजीत केलां. सर्तींत गोंयांतल्या विवीध मिडिया हावसांतल्या कर्मचाऱ्यांनी वांटो घेतिल्लो.
 पयल्या दिसा बॅडमिंटनांत दादल्यांच्या एकोड्या, बायलांच्या एकोड्या आनी दादल्यांच्या दोट्टी गटांत कांय उमळशीक वाडोवपी मॅची पळोवपाक मेळ्ळ्यो.
 दादल्यांच्या एकोड्या उपांत्यपूर्व फेरयेंत बाम्बिनो डायसान हेमंत परबाक हारयलो, जाल्यार अखील सावंतान शिरीष कुंकळकारा आड जैत जोडलें. अमरेन परबान नीरज प्रभूक हारयलो. जाल्यार सचीन चाटेन विजय कांबळेक हारयलो.
 सेमी फायनलींत बाम्बिनो डायसान अखील सावंताक, जाल्यार सचीन चाटेन अमरेश परबाक हारयलो, दादल्यांच्या एकोड्या गटांतली फायनल बाम्बिनो आनी सचीन हांचे मदीं जातली.
 बायलांच्या एकोड्या गटांतले सेमी फायनलींत प्राची गांवकारान सृष्टी अथणीकराक हारयली, जाल्यार त्रिशा नायकान मनिषा जाधवा आड जैत जोडलें. प्राची आनी त्रिशा हांचे मदीं फायनल जातली.
 दादल्यांच्या दोट्टी गटांतले सेमी फायनलींत बाम्बिनो डायस आनी सचीन चाटे हे जोडयेन अखील सावंत आनी विजय कांबळे हे जोडयेक हारयली. जाल्यार अमरेश परब आनी हेमंत परब हे जोडयेन सुभाषीश गोवेंकार आनी व्हिन्सेंट रोझारियो हे जोडये आड जैत जोडलें.
 फायनल बाम्बिनो-सचीन आनी अमरेश-हेमंत हे जोडये मदीं जातली.
 मजगतीं, उक्तावण सुवाळ्याक जीबीए सचीव संदीप हेबळे, एसजेएजी अध्यक्ष महेश गांवकार, एसजेएजी सचीव धीरज म्हांबरे आनी नीरज प्रभू हे उपस्थीत आशिल्ले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 